O B E C L E D N I C K É R O V N E

**NÁVRH**

Obec Lednické Rovne v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 20 ods. 3 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej aj ako „školský zákon“) a § 37 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov

**vydáva**

**VŠEOBECNE ZÁVÄZNÉ NARIADENIE**

**Obce Lednické Rovne**

**č. 4 /2019**

**o určení miesta a času zápisu dieťaťa na plnenie povinnej školskej dochádzky v základných školách v zriaďovateľskej pôsobnosti obce**

**(ďalej len „VZN“)**

**Návrh VZN:**  **-** vyvesený na úradnej tabuli obce dňa: 26.03.2019

**-** zverejnený na webovom sídle obce dňa: 26.03.2019

**Lehota na predloženie pripomienok k návrhu VZN:** do (vrátane): 05.04.2019

**VZN schválené uznesením OZ v Lednických Rovniach dňa:** .......................

**Uznesenie číslo:** ............................

**VZN: -** vyvesené na úradnej tabuli obce dňa: .......................

**-** zverejnené na webovom sídle obce dňa: .......................

**Článok 1**

**Účel**

1. Toto VZN bližšie upravuje práva a povinnosti rodičov alebo inej fyzickej osoby než rodičia, ktorý má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len „zákonný zástupca“) navštevujúce základnú školu v zriaďovateľskej pôsobnosti Obce Lednické Rovne v súlade s ustanoveniami školského zákona.
2. Obec Lednické Rovne je zriaďovateľom týchto základných škôl:

a) Základná škola Eduarda Schreibera, Ul. Schreiberova 372, Lednické Rovne.

**Článok 2**

**Predmet**

Predmetom tohto VZN je určenie miesta a času zápisu dieťaťa na plnenie povinnej školskej dochádzky v základných školách v zriaďovateľskej pôsobnosti obce.

**Článok 3**

**Určenie miesta a času zápisu dieťaťa**

**na plnenie povinnej školskej dochádzky v základnej škole**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky (ďalej len „zápis“). Zápis sa koná od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku. Miestom zápisu je základná škola v zriaďovateľskej pôsobnosti Obce Lednické Rovne.
2. Organizáciu a priebeh zápisu dieťaťa na povinnú školskú dochádzku zabezpečuje riaditeľstvo základnej školy v zriaďovateľskej pôsobnosti Obce Lednické Rovne. Oznámenie o mieste a čase zápisu zverejňuje riaditeľ základnej školy najneskôr 15 dní pred začiatkom zápisu spôsobom v obci obvyklým (na úradnej tabuli školy, na webovej stránke školy alebo v obecnom rozhlase).
3. Povinná školská dochádzka začína začiatkom školského roka, ktorý nasleduje po dni keď dieťa dovŕši šiesty rok veku a dosiahne školskú spôsobilosť, ak školský zákon neustanovuje inak.
4. Základná škola pri zápise vyžaduje osobné údaje:

a) o deťoch a žiakoch v rozsahu: meno a priezvisko, dátum a miesto narodenia, rodné číslo, národnosť, štátna príslušnosť, adresa trvalého pobytu alebo adresa miesta, kde sa dieťa alebo žiak obvykle zdržiava, ak sa nezdržiava na adrese trvalého pobytu

b) o zákonných zástupcoch dieťaťa alebo žiaka v rozsahu: meno a priezvisko, adresa trvalého pobytu alebo adresa miesta, kde sa zákonný zástupca obvykle zdržiava, ak sa nezdržiava na adrese trvalého pobytu a kontakt na účely komunikácie.

1. Zákonný zástupca dieťaťa, ktorý ohrozuje jeho výchovu a vzdelávanie alebo zanedbáva starostlivosť o povinnú školskú dochádzku dieťaťa, najmä ak dieťa neprihlási na povinnú školskú dochádzku alebo dieťa neospravedlnene vynechá viac ako 60 vyučovacích hodín v príslušnom školskom roku sa dopúšťa priestupku, za ktorý je obec oprávnená uložiť zákonnému zástupcovi dieťaťa pokutu v zmysle § 37 zákona č. 596/2003 Z. z. Zákon o štátnej správe v školstve a školskej samospráve a o zmene a doplnení niektorých zákonov.

**Článok 4**

**Záverečné ustanovenia**

1. Toto VZN bolo schválené obecným zastupiteľstvom dňa ..................... uznesením č. .....................
2. Toto VZN nadobúda účinnosť 15. dňom od jeho zverejnenia na úradnej tabuli.
3. Dňom nadobudnutia účinnosti tohto VZN sa ruší VZN obce Lednické Rovne č. 3/2016 zo dňa 28.04.2016 aj s jeho dodatkami.
4. Obec Lednické Rovne zabezpečí informovanosť občanov s obsahom tohto VZN spôsobom v obci obvyklým.

V Lednických Rovniach, dňa ................. 2019

Mgr. Marian Horečný

starosta obce